Ενότητα 9η   Οι νόμοι επισκέπτονται το Σωκράτη στη φυλακή

	Εἰ 
     ἐλθόντες οἱ νόμοι καὶ τὸ κοινὸν τῆς πόλεως
     ἐπιστάντες ἡμῖν μέλλουσιν
     ἐνθένδε εἴτε ἀποδιδράσκειν,
     εἴθ’ ὅπως δεῖ ὀνομάσαι τοῦτο,
ἔροιντο·
	Αν

έρθουν οι νόμοι και οι δημόσιες αρχές
στέκοντας μπροστά μας ενώ πρόκειται

είτε να αποδράσουμε από εδώ 

είτε όπως αλλιώς ταιριάζει να ονομάσουμε αυτή την πράξη

και ρωτήσουν:

	Εἰπέ μοι, ὦ Σώκρατες, τὶ ἐν νῷ ἔχεις ποιεῖν;
	«Πες μας, Σωκράτη, τι έχεις στο νου σου να κάνεις;

	Ἄλλο τι ἤ τούτῳ τῷ ἔργῳ 
ᾧ ἐπιχειρεῖς
	Κάτι άλλο ή με αυτό το έργο 
που επιχειρείς

	διανοῇ 
τούς τε νόμους ἡμᾶς ἀπολέσαι
καὶ σύμπασαν τὴν πόλιν τὸ σὸν μέρος;
	σκέφτεσαι 
και εμάς τους νόμους να καταστρέψεις
και όλη την πόλη όσο περνάει από το χέρι σου;

	Ἤ δοκεῖ σοι οἷόν τε [εἶναι]
ἔτι ἐκείνην τὴν πόλιν εἶναι καὶ μὴ ἀνατετράφθαι,
	Ή φαντάζεσαι ότι είναι δυνατό
να υπάρχει ακόμη εκείνη η πολιτεία και να μην έχει ανατραπεί,

	ἐν ᾗ ἄν αἱ γενόμεναι δίκαι μηδὲν ἰσχύωσιν
	στην οποία τυχόν οι δικαστικές αποφάσεις δεν ισχύουν καθόλου

	ἀλλὰ ὑπὸ τῶν ἰδιωτῶν ἄκυροί τε γίγνωνται καὶ διαφθείρωνται;
	αλλά και ακυρώνονται και καταστρέφονται από τους απλούς πολίτες;»

	Τί ἐροῦμεν, ὦ Κρίτων, πρὸς ταῦτα καὶ ἄλλα τοιαῦτα;
	Τι θα πούμε, Κρίτωνα, σ’ αυτά και σ’ άλλα παρόμοια;

	Πολλὰ γὰρ ἄν τις ἔχοι, ἄλλως τε καὶ ῥήτωρ, εἰπεῖν
	Γιατί πολλά θα μπορούσε κάποιος να πει, ιδιαίτερα ένας ρήτορας,

	ὑπὲρ τούτου τοῦ νόμου ἀπολλυμένου
	υπέρ αυτού του νόμου που κινδυνεύει να καταλυθεί,

	ὅς τὰς δίκας τὰς δικασθείσας προστάτει κυρίας εἶναι.
	ο οποίος ορίζει να είναι έγκυρες οι δικαστικές αποφάσεις.

	Ἤ ἐροῦμεν πρὸς αὐτοὺς ὅτι
	Ή θα πούμε σ’ αυτούς ότι

	«Ἠδίκει γὰρ ἡμᾶς ἡ πόλις καὶ οὐκ ὀρθῶς τὴν δίκην ἔκρινεν;»
	«μας αδικούσε η πόλη και δεν έκρινε ορθά τη δίκη»;

	Ταῦτα ἤ τι ἐροῦμεν;
	Αυτά θα πούμε ή κάτι άλλο;

